ના, ભાઈ ના. હવે તો બ્લોગ ઉપર પણ પૂર્વાર્ધ મુકાઈ ચૂક્યો છે. ઉત્તરાર્ધ ૧૪મી એપ્રિલ માટે Scheduled કરી દીધો છે. તે વાંચ્યા પછી જ આપને ખ્યાલ આવશે કે ભાગ-૨ કોર્ટનું જીવંત દૃશ્ય છે અને ભાગ-૧ તેની પૂર્વભૂમિકારૂપ છે. બ્લોગીંગની મજા જ આમાં છે કે તમે પોતાનું ગમે તેવું લખાણ મૂકી શકો. આ તો બધું નિજાનંદ માટે જ છે. આખી વાર્તા વાંચ્યા પછી ખ્યાલ આવશે કે નેલ્સન મંડેલા, મહાત્મા ગાંધી અને અબ્રાહમ લિંકનની હરોળમાં આવી શકે તેવી અદના માણસ એવા મારા મહેલ્લાના જ પીરા યારા (નામ બદલ્યું છે, કેમ કે એક વાત નકારાત્મક છતાં સાચી છે, જે ચોક્કસપણે તેમના વારસોને પસંદ ન જ પડે!)ની રંગભેદ સામેની લડત છે. બીજી વાત કે પીરા યારાની બીમારીમાં સેવાચાકરી કરનાર જાફરભાઈનાં ૯૫ વર્ષની વય ધરાવતાં માતુશ્રી, તેમના નાનાભાઈ અને તેમનાં પત્ની હાલમાં ભારતની મુલાકાતે છે. એ જ જાફરભાઈ કે જેના દીકરા મહંમદ રઝાના ત્યાં આપણે હ્યુસ્ટન ખાતે સાંજનું જમણ લીધું હતું.